13  Joakim hag Anna, tad ha mamm ar Werc'hez, a oa o daou eus lignez Abraham hag eus  kerentiez David.  Eur garantez vras o doa evit an Aotrou Doue, ren a raent eur vuhez santel hervez al lezenn hag o amzer a rannent etre ar bedenn hag an oberou mat.  An oad a zeuas warno, hep m'o doa bet bugale. Kalet e kavent chom dizher; pebez levenez m'o dije gellet kaout eur c'hrouadur da ginnig da Zoue; ne ehanent ket da c'houlenn unan digantañ.  An Aotrou Doue a selaouas o fedenn hag a roas d'ezo eur verc'h, ha pebez merc'h.  Hi eo a zeuio eun dervez da veza mamm da Zoue ha mamm  d'an holl dud.  Evel-se eo e teuas er bed, en eur c'hornig bro eus ar Palestin, an hini a vije hañvet eun deiz Rouanez an Neñv hag an douar.  Mari a voe graet anezhi. Mari, da lavarout eo Rouanez, Itron, pe c'hoaz «mor a c'hlac'har». Seurt hano a zeree mat ouz ar bugel a dlie eun deiz ren gant Hor Salver war ar bed holl met ivez gouzañv gantañ poaniou a bep seurt.  14  Greomp eur sell war ar baotrezig koant-se kousket en he c'havell.  Diouz he gwelout n'eus kemm ebet etrezi hag ar  vugaligou all. Met en he ene na kaerat burzudou... N'eo ket bet saotret gant ar pec'hed, ha Doue en deus laket ennañ skedusa vertuziou a c'hell eun ene da gaout.  Poulzet gant ar vertuziou-se, ar Werc'hez, daoust d'ezi da veza yaouank flamrn, a rae hep ehana obe-rou talvoudus kenan dirak an Aotrou Doue.  Ene peb krouadur badezet a zo ennañ ivez an holl vertuziou-se, met ne c'hell ket o lakaat da dal-vezout. Ar feiz, an esperans, ar garantez a zo en e ene, met ne c'hell ket lavarout da Zoue e kred  ennañ, en deus karantez evitañ. Perak? Dre n'eo ket c'hoaz divorfil spered ar bugelig-se ha ne c'hell na pedi, na kompren, na prederia. Ar bugel n'en deus ket c'hoaz a skiant.  Met ar Werc'hez-Vari, dre c'hras an Aotrou-Doue, he doe skiant, kerkent ha ma voe anezi. Kerkent eta e c'hellas lavarout he c'harantez d'an Aotrou Doue. Seul-vui ma oa glan he c'halon ha pinvidig he ene, seul welloc'h e kanas d'ezañ he c'harantez.;  Gwelout a rit bremañ ar burzudou a oa en ene ar baotrezig-se.  16  Soñjomp eur pennadig el levenez dispar a zigasas d'ar bed ginivelez ar Werc'hez Vari. Eun nebeudig bloaveziou c'hoaz hag e vo diskaret rouantelez an diaoul. Mari a flastro d'ezañ e benn o lakaat er bed Hor Salver Jezuz-Krist.  Ginivelez ar Werc'hez, a lavar deomp Sant Bernard, a lakeas eul liamm etre an Neñv hag an douar; Jezuz-Krist a zeuio dizale da lakaat ar peoc'h etre Doue hag an dud.